ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 44 -МИ / 12.06.2020г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На **12 юни 2020 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

**І.  Доклад относно постъпила касационна жалба от Румен Томов по адм.дело 364/2020г. на АС Благоевград**

**ІІ. Разни**

**ПРИСЪСТВАТ:**

Мартин Бусаров, Вилислав Балев, Мустафа Сирачки, Елеонора Атанасова, Александра Стоянова, Владислав Вачев, Биляна Петачка, Стоян Терзийски, Милена Велкова, Елена Панчева, Илия Милев, Йордан Симонски, Светослава Терзиянова- Михайлова

**ОТСЪСТВАЩИ** : Няма

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров: Колеги откривам заседанието на ОИК. 12 юни ,18:00 – заседание на ОИК Благоевград. Имаме ли кворум ?

Мустафа Сирачки :няма отсъстващи, можем да проведем заседание и да взимаме решения Цялата ОИК е налице.

Предлагам следния проект на дневен ред, ако някой има други предложения да сподели.

**Д н е в е н р е д:**

**І.  Доклад относно постъпила касационна жалба от Румен Томов по адм.дело 364/2020г. на АС Благоевград**

**ІІ. Разни**

Мартин Бусаров: Това е предложението ми за проект на дневен ред , ако някой има друго предложение , моля да заповяда.

- Няма други предложения .

Мартин Бусаров: Колеги подлагам на гласуване така предложения проект за дневен ред ! Който е ''ЗА'' , така предложения проект на дневен ред , моля да гласуваме с вдигане на ръка!

Колеги имаме дневен ред по който да работим , 13 гласа ''ЗА''. Против и въздържали се няма.

По точка ПЪРВА от Дневния ред , председателят Мартин Бусаров запозна комисията със следната касационна жалба от инж. Румен Томов по адм.дело 364/2020г. на АС Благоевград:

Изчита се касационна жалба, подадена от инж.Румен Томов – в качеството му на кмет на община Благоевград, която е подадена срещу постановеното решение №695 /21.05.2020г. по адм.дело №364/2020г. По описа на Административен съд Благоевград. Същата е заведена във входящия регистър на ОИК с вх.№ /

След прочитане на касационната жалба, думата взе председателя на ОИК, Мартин Бусаров :

- Колеги, моето предложение е да изразим становище, чрез протоколно решение на ОИК и да съставим отговор по тази касационна жалба. На кратко ще ви представя моето предложение за проект на решение:

По всичките 5 / пет /пункта на жалбата , на първо място считаме, че е допустима, защото е подадена в срок от връчване на първоинстанционното решение, а по нейното същество се явява неоснователна и по петте пункта в жалбата. Не е вярно, че решението на ОИК страда от нарушение на процедурата, съдия Вълкадинова се е аргументирала защо.

* Не е вярно, че сме лишили жалбоподателя от възможност за защита, отново с мотивите на първоинстанционното решение, споменавайки и факта, че разгледахме и негова молба на същото заседание с протоколно решение и отхвърлихме искането му за събиране на доказателства във връзка с наше произнасяне.
* На трето място не е вярно, че в решението на съда има противоречиви мотиви, напротив, решението на съдия Вълкадинова е правно обосновано и аргументирано .
* По четвърта точка не е вярно, че ОИК е трябвало да прецени по съразмерност и да се произнесе с решение различно от прекратяване на пълномощията, изхождайки от това, че ще наруши интересите на избирателите гласували за г-н Томов.
* По петата последна точка , отново е неоснователно възражението в жалбата по подробните мотиви от решението на съдия Вълкадинова.

Колеги , тоест и по петте пункта на жалбата да излезем със становище, че тя е неоснователна и да оставим ВАС да остави в сила първоинстанционното си решение, с което да се приключи този процес. По отношението за разноски, да възразим за прекомерност за разноските, те се плащат от държавния бюджет. Колеги предлагам становището да бъде кратко и стегнато, да не излагаме пространен мотив, просто да изпълним законовия срок, в който да се възползваме от правото ни на отговор по касационната жалба.

Колеги това в моето предложение за отговор по касационната жалба, ако някой друг иска нещо да допълни или да даде друго предложение, моля да заповяда!

Елеонора Атанасова:

Колеги, моето предложение е да не изготвяме становище по касационната жалба на Румен Томов, представляващият комисията, който е непроцесуален представител ще има тази възможност в откритото съдебно заседание да стори същото и да изкаже становището на комисията като неин представител и да остави за сведение жалбата.

Биляна Петачка:

Колеги, присъединявам се към становището на колегата Бусаров, със същите аргументи. Да приемем, че жалбата е неоснователна, а решението на АС е правилно и законосъобразно. Длъжни сме да изпратим протокола от настоящето заседание на ВАС, за това нека същият да се изпрати в цялостната си пълнота, съгласно направените изказвания на днешното заседание.

Елена Панчева:

Присъединявам се към становището на председателя Бусаров и колегата Петачка със сщите мотиви, които те изразиха.

Йордан Симонски:

Подкрепям становището , което изрази колежката Атанасова. Призовавам членовете на комисията да се съобразят с него и нека още веднъж да дадем възможност на съдът да реши.

Стоян Терзийски:

Не съм съгласен с казаното от г-н Симонски и г-жа Атанасова, подкрепям председателя, г-жа Петачка и г-жа Панчева.

Мартин Бусаров:

Колеги ще се обединим ли около някое от двете предложения , подлагам го на гласуване , който е „ЗА” текста на първото предложение, направено от мен, към което се присъединиха и колегите Панчева, Петачка и Терзийски, моля да гласуваме с вдигане на ръка!

След гласуването се получи следният резултат:

Със „ЗА” гласуваха 8/осем / членове на ОИК: Мартин Бусаров, Мустафа Сирачки, Вилислав Балев, Биляна Петачка, Стоян Терзийски, Елена Панчева, Светослава Терзиянова- Михайлова, Владислав Вачев

Против гласуваха 5/пет / членове на ОИК:

Йордан Симонски,Илия Милев, Александра Стоянова, Елеонора Атанасова, Милена Велкова

Мартин Бусаров:

Колеги нямаме прието протоколно решение по това предложение.

По **точка 2** от дневния ред председателят информира комисията, относно изпратени материали искани от Специализирана прокуратура.

С това дневният ред беше изчерпан и заседанието беше закрито от председателя.

Председател: Секретар :

Мартин Бусаров Мустафа Сирачки